Document ID: /fineweb-2-swissfilter-quality_10-filterrobots/filtered/01449.jsonl.gz/26

Koulullamme toimii tällä hetkellä neljä suomenkielistä opetusryhmää. Ruotsinkielisen opetusryhmän jatkaminen on mahdollista, mikäli opetukseen ilmoittautuu tarpeeksi oppilaita. Nuorimmat kerholaiset ovat 3-vuotiaita ja vanhimmat oppilaat alakoulun viimeisillä luokilla. Koulua on noin joka toinen keskiviikko elokuun lopusta kesäkuun puoleen väliin Winterthurin kaupungin loma-ajat huomioiden. Opetuskerran pituus on klo 14–16 (isoilla koululaisilla klo 14–16.15), sisältäen evästauon ja kirjastokäynnin.
Koulumme opetus noudattaa Zürichin kantonin HSK-koulujen opetussuunnitelmaa. Opettajat käyttävät luokkakohtaisten opetussuunnitelmiensa laatimisessa lisäksi tukena Suomen opetushallituksen laatimaa Suomi-koulujen opetussuunnitelmasuositusta.